Document ID: /roh_data/filtered/Billingualer_Corpus_interleaved-de-rm.jsonl.gz/1045

This is a text translated from German to Rumantsch Grischun.
Regierung beantragt Verpflichtungskredit von 20 Millionen Franken für Porta Alpina

Der Kanton Graubünden soll 20 Millionen Franken an den Bau der Porta Alpina in Sedrun beisteuern. Das beantragt die Bündner Regierung in ihrer Botschaft an den Grossen Rat. Das Geschäft wird vom Parlament in der Dezember-Session dieses Jahres behandelt. Die Mittel für die Porta Alpina sollen in Form eines Verpflichtungskredits gemäss Preisstand 2003 gesprochen werden. Dabei ist vorgesehen, die jeweiligen Jahreskredite nach Projektierungs- und Baufortschritt sowie nach Finanzbedarf bereitzustellen. Für die Regierung stellt das Projekt Porta Alpina Sedrun eine einzigartige Chance für die Talschaft und für die gesamte Region im Raum Oberalp-Gotthard dar. Die direkte Anbindung der Surselva an die Neue Eisenbahn-Alpentransversale (Neat) und damit an die Agglomeration eröffnet neue Perspektiven. So kann dadurch die Wettbewerbsfähigkeit eines ganzen Raums wesentlich verbessert werden. Die Porta Alpina hat überdies eine starke Symbolkraft für den Glauben an die Zukunft einer Bergregion und sie birgt ein bedeutendes Potenzial für eine nachhaltige Entwicklung. Das Projekt war von der Bündner Regierung schon in der Vergangenheit tatkräftig unterstützt worden. So hatte sie erst im Sommer einen Projektierungskredit von 800'000 Franken gesprochen. Hinter dem Vorhaben stehen zudem der Bundesrat, die Region Surselva und die angrenzenden Gotthard-Kantone.

Gremium: Regierung

Quelle: dt Standeskanzlei

Data: 01.11.2005

La regenza dumonda in credit d'impegn da 20 milliuns francs per la porta alpina

Il chantun Grischun duai contribuir 20 milliuns francs a la construcziun da la porta alpina a Sedrun. Quai propona la regenza grischuna en sia missiva al cussegl grond. La fatschenta vegn tractada dal parlament en la proxima sessiun da december. Ils meds finanzials per la porta alpina duain vegnir concedids en furma d'in credit d'impegn tenor il stadi dals pretschs l'onn 2003. Igl è previs da metter a disposiziun ils credits annuals respectivs tenor il progress da la projectaziun e da la construcziun sco er tenor il basegn finanzial. Per la regenza è il project "porta alpina Sedrun" in schanza singulara per la vallada e per tut la regiun en il territori da l'Alpsur e dal Gottard. La colliaziun directa da la Surselva cun la nova lingia da viafier tras las Alps (NVTA) e tras quai cun ils territoris urbans avra novas perspectivas. Uschia po vegnir meglierada considerablamain la cumpetitivitad d'in entir territori. La porta alpina ha ultra da quai ina forza simbolica per la fidanza en l'avegnir d'ina regiun da muntogna e cuntegna in potenzial impurtant per in svilup persistent. Il project aveva gì in grond sustegn da la regenza grischuna gia en il passà. Pir la stad passada aveva ella concedì in credit da projectaziun dad 800'000 francs. Il project vegn plinavant sustegnì dal cussegl federal, da la regiun Surselva e dals chantuns che cunfineschan cun il Gottard.

Gremi: regenza

Funtauna: rg chanzlia chantunala dal Grischun

Data: 01.11.2005